Դեկտեմբերի 2-ին «Հետքը» Ամուլսարում իրականացվող հանքարդյունաբերության ծրագրին աջակցելու որոշման վերաբերյալ պարզաբանումներ է խնդրել Հանեսյանից, ուղարկելով գրավոր հարցում: Ինչպես հայտնի է, հանքարդյունաբերական այս ծրագիրը միանշանակ չի ընկալվում քաղաքացիական հասարակության եւ մասնագետների կողմից, որոնք մատնանշում են որոշ ռիսկեր՝ պայմանավորված շրջակա միջավայրի վրա հանքի ունեցած ազդեցությունից: